Nóg ŉ rondlopertier in Jhb gewaarSkermskoot van die video. Inwoners van Edenvale aan die Oos-Rand word versoek om katvoet te loop nadat ŉ rondlopertier in dié omgewing opgemerk is. Die tier is Maandagoggend op kringtelevisiekameras by ŉ perseel in Cabotweg in Eastleigh Ridge opgemerk. Dit is nie duidelik of dit by ŉ huis of onderneming is nie. ???? ❗️URGENT ALERT – TIGER ON THE LOOSE IN EDENVALE, JOHANNESBURG ❗️????CONFIRMED. A tiger has been spotted in Cabot rd Eastleigh Ridge, Edenvale, this morning. Please be alert ⚠️ please keep your children animals inside. If spotted please cal SPCA +27721839794 they are on site. Please do not go to the area. All teams are on site. PLEASE STAY AWAY FROM THE AREA – the more people, the more disorientated the tiger will be. PS: This is not Sheba, who was killed in Walkerville last week. This is another tiger who has escaped captivity. Posted by Ban Animal Trading South Africa on Sunday, January 29, 2023 Die Edenvale-dierebeskermingsvereniging (DBV) het aan Maroela Media bevestig dat hulle tans op die toneel is om “ondersoek in te stel”, maar kon nie verdere inligting bekend maak nie. Die Edenvale-gemeenskapspolisiëringsforum (GPF) het inwoners intussen versoek om nie die tier te probeer nader nie en hul troeteldiere binnenshuis te hou. Indien iemand die tier gewaar, kan die DBV by 072 183 9794 gekontak word. Die jongste voorval volg kort nadat ’n tierwyfie, Sheba, onlangs uit haar kamp in Johannesburg ontsnap het. ’n Weeklange soektog het tragies geëindig toe Sheba deur haar eienaar, Martin Erasmus, van kant gemaak is. Maroela Media het vroeër berig dat Gautengers nie ŉ permit nodig het om ŉ tier aan te hou nie. Permitte is wel nodig om ŉ tier te vervoer.